Prestižna izložba u Smitsonijanu
Izložba ručno izrađenih ukrasnih i umetnički oblikovanih predmeta u muzeju Smitsonijan je jedna od najprestižnijih u SAD
Džoš Simpson se već godinama bavi izradom ukrasnih predmeta od bojenog stakla, ali pošto je fasciniran i svemirom, svoje dve strasti spaja u predmete koji podsećaju na galaksije i sfere koje naziva planetama. Poput mnogih drugih umetnika u Sjedinjenim Državama Simpson izlaže svoje umetničke radove širom zemlje. Najdraža mu je godišnja izložba u muzeju Smitsonijan. Međutim, od 1200 umetnika koji podnesu zahtev za izlaganje samo 120 uđe u najuži izbor. Simpson već 30 godina redovno podnosi zahtev za izlaganje u Smitsonijanu. Njegovi radovi su bili prihvaćeni samo tri puta. “ Izlaganje je komplikovan posao. Četrdeset osam sati pre otvaranja izložbe, Simpsonov brat Kim vozi osam sati od njegove kuće i studija u Masačusetsu do vašingtonskog muzeja gde istovaruje staklene predmete. Sutradan sledi raspakivanje i ukrašavanje izložbenog prostora. Posao je završen taman pred početak svečanog otvaranja. Iako je to stresan posao, Džošu je drago da su njegovi umetnički predmeti od stakla deo postavke. ” Simpsonovo interesovanje za svemir se pojačalo kada je oženio Kejdi Kolman, astronautkinju Nase koja je u svemiru bila tri puta. Ketlin Vajt Kersen, volonterka u muzeju Smitsonijan, oduševljena je Simpsonovim radovima. „ I pored velike konkurencije Simpson se nada da će izlagati u Smitsonijanu i sledeće godine. Prihod od prodatih ulaznica i donacija namenjen je za finansiranje obrazovnih i istraživačkih programa Smitsonijana.